थानों-चौकी में पेपर रखने के आदेश से गुरुजी हुए परेशान
जिलेमें आठवीं बोर्ड की परीक्षा 9 मार्च से शुरू हो रही है। सचिव प्रारंभिक शिक्षा विभाग राजस्थान सरकार जयपुर ने पेपरों को निकटतम पुलिस थानों चौकियों में रखने के निर्देश दे रखे हैं। इस आदेश के कारण मंगलवार को चार स्कूलों के गुरुजी को खासी परेशानी उठानी पड़ी। डाइट अलवर से पुलिस कस्टडी में पेपर गढ़ीसवाईराम चौकी लाए गए। वहां पर पहले से गढ़ीसवाईराम, बहड़को, खेड़ामंगलसिंह, पिनान सहित चार परीक्षा केंद्र की अलमारियां रखी होने जगह के अभाव होने से स्थानीय चौकी इंचार्ज भजनलाल मीणा ने अन्य परीक्षा केंद्र गोठड़ा, बालिका विद्यालय पिनान, सेहरा, टोडा नागर की अलमारी रखने में असमर्थता जताई। जिससे चार विद्यालयों के प्रधानाचार्य तथा अन्य व्याख्याता परेशान नजर आए। शेष| पेज 16
सूचनामिलते ही रैणी थाना प्रभारी कैलाश यादव मौके पर पहुंचे और प्रधानाचार्योंं का समझाने का प्रयास किया पर सभी पेपरों को चौकी पर ही रखने की जिद करने लगे। थाना प्रभारी ने सीओ राजगढ़ से फोन पर वार्ता कर सभी प्रधानाचार्यो से रैणी थाने पर ही पेपरों को रखने की बात कही। इसके बाद सभी विद्यालयों के परीक्षा प्रभारी अपनी-अपनी अलमारियों को उठाकर अपने अपने साधन कर रैणी तथा लक्ष्मणगढ़ थाने ले गए।
धर्मशाला के एक कमरे में चल रही है पुलिस चौकी
पिछले 50 वर्षों से खंडेलवाल समाज की धर्मशाला के एक कमरे में पुलिस चौकी चल रही है। इसमें एक चार का जाप्ता है। इसी कमरे में जवानों के खाने उठने-बैठने की व्यवस्था है। इसी में ऑफिस है। इसी कमरे में चार पांच अलमारी पहले से रखी होने के कारण जगह नहीं बची और बाहर चौक में सुरक्षा की दृष्टि से रखना उचित नहीं समझते हुए चौकी प्रभारी ने मना कर दिया।
^चौकीपर जगह का अभाव होने जाप्ता कम होने से यहां पेपर रखने को मना किया गया है। रैणी थाने पर जगह जाप्ता पर्याप्त है वहां पेपर रख सकते हैं। -कैलाशयादव, थानाधिकारी, रैणी
समझाइश करते थानाधिकारी।
hin_Deva hin_Deva hin_Deva hin_Deva hin_Deva hin_Deva hin_Deva